als_Latn dik_Latn sag_Latn
Konkurrenca e 85 konkurruesve në fazën finale të garave ndërkombëtare të Arabisë Saudite
Sektori ndërkombëtar: 85 konkurrentë kanë garuar në fazën finale të edicionit të 35-t të garave ndërkombëtare për hifzin, leximin dhe komentimin e Kur’anit fisnik në Arabinë Saudite.
Agjencia Ndërkombëtare Kur’anore e Lajmeve (IKNA) duke cituar gazetën Al-Rriad të Arabisë Sauditet, njofton se në fazën finale të këtij edicioni që është zhvilluar të mërkurën, komisioni i jurisë së këtyre garave ka vlerësuar konkurrencën e 85 konkurruesve të cilët ishin kualifikuar në këtë fazë të këtyre garave. Në këtë fazë janë kualifikuar 85 konkurrues nga gjithsej 150 konkurrentë të ardhur nga shtete të ndryshme të botës. Konkurrenca në fjalë është vlerësuar nga një komision i jurisë i përbërë nga gjashtë gjyqtarë vendorë dhe ndërkombëtarë. Sipas këtij burimi, gjatë zhvillimit të këtyre garave gjithashtu është organizuar edhe edicioni i katërt i seminarit për ngritjen e aftësive të komisionit të jurisë. Seminari në fjalë gjithashtu ka përfunduar ditën e mërkurë. Në këtë seminar kanë marrë pjesë 20 ekspertë nga 18 vendet të ndryshme të botës të cilët vlerësojnë dhe gjykojnë garat ndërkombëtare të Kur’anit fisnik. Vlen të theksohet se ceremonia përmbyllëse e këtyre garave do të zhvillohet më 1 dhjetor nën patronazhin e Shejkh Saleh bin Abdulaziz bin Muhamed Ale Shejkh, ministër për çështje islamike të Arabisë Saudite.
1325434
als_Latn als_Latn als_Latn unk